钦定古今图书集成/明伦汇编/家范典/第046卷 > 春秋四传 > 《齐侯小白卒》
## 钦定古今图书集成/明伦汇编/家范典/第046卷 > 春秋四传 > 《齐侯小白卒》

《春秋》僖公十有七年“冬十有二月乙亥，齐侯小白卒。”
《左传》：“齐侯之夫人三：王姬、徐嬴、蔡姬，皆无子。齐侯好
内，多内宠，内嬖如夫人者六人，长卫姬生武孟，少卫
姬生惠公，郑姬生孝公，葛嬴生昭公，密姬生懿公。宋
华子生公子雍公与管仲属孝公于宋襄公，以为太
子。雍巫有宠于卫共姬，因寺人貂以荐羞于公，亦有”
宠，公许之。立武孟。管仲卒，五公子皆求立。冬十月乙
亥，齐桓公卒。易牙入与寺人貂，因内宠以杀群吏，而
立公子无亏。孝公奔宋。“十二月乙亥，赴。辛巳，夜殡。”
《穀梁传》“此不正，其日之，何也？其不正前见矣。其不正
之前见何也？以不正入虚国，故称嫌焉耳。”

〈大全〉东莱吕氏曰：“桓公虽能用管仲攘夷狄，霸诸侯，有一匡天下之功，然仲无正心诚意格君之学，徒急于一时之功利，卒致五子之乱，其所以有始无终者，家法不正也。管仲且有《三归》之失，岂能正其君哉？”